cyanic-selkie/wikianc huggingface dataset:
ჩოღანო
იყენებენ სოდის მისაღებ ნედლეულად, ცხვრის საკვებად. ისტორიულად, როგორც სოდის წყაროს, იყენებდნენ მინის წარმოებაშიც.
ლიტერატურა
კატეგორია: ჯიჯლაყასებრნი კატეგორია: წარმოების ისტორია კატეგორია: ჰალოფილური მცენარეები
აბულ-ჰეიჯა იბნ-ჯაფარი
აბულ-ჰეიჯა იბნ-ჯაფარი — თბილისის საამიროს ამირა სავარაუდოდ 1045-1062 წლებში. იგი იყო ჯაფარ იბნ-ალის შვილი, რომელიც თავის ძმა მანსურთან ერთად იბრძოდა თბილისის დასაკუთრებისათვის. მისი მმართველობის დროს 1046 წელს თბილელმა ბერებმა ქალაქი სამმართველოდ გადასცეს ბაგრატ IV-ს. თუმცა ფეოდალთა ღალატის გამო მალე დაკარგა. 1062 წლიდან ქალაქს კვლავ თბილელი ბერები განაგებდნენ.
ლიტერატურა
კატეგორია:თბილისის ამირები
და აღარავინ დარჩა
და აღარავინ დარჩა ― ინგლისელი მწერლის, აგათა კრისტის მისტიკური რომანი. არაერთი შეფასებით, რომანი ავტორის ყველაზე რთულ ნამუშევრადაა აღიარებული. გაერთიანებულ სამეფოში რომანი Collins Crime Club-მა გამოსცა 1939 წლის 6 ნოემბერს, სახელწოდებით, ათი პატარა ზანგი, საბავშვო ლექსის შესაბამისად, რომელიც ნაწარმოების მთავარი ელემენტია. აშშ-ში რომანი 1940 წლის იანვარში გამოიცა სათაურით, „და აღარავინ დარჩა“, ლექსის ბოლო სიტყვების შესაბამისად. შემდეგში აშშ-ში ნაწარმოები ამ სათაურით იბეჭდებოდა, გარდა Pocket Books-ის გამოცემისა (1964-1986 წლებში), რომელიც სათაურით, „ათი პატარა ინდიელი“, დაიბჭედა. ნაწარმოების 100 მილიონ ეგზემპლარზე მეტია გაყიდული.
რომანის სტრუქტურა
ნაწარმოების სიუჟეტი საბავშვო ლექსის მიხედვით ვითარდება, რომელსაც „ათი პატარა ზანგი“ (სხვა გამოცემებში „ათი პატარა ინდიელი“ და „ათი პატარა ჯარისკაცი“ ჰქვია). ათ მსხვერპლს - რვა სტუმარი და ორი მოსამსახურე - სათითაოდ, თითო რითმის შესაბამისად კლავენ. მოკლულია „ინდიელთა კუნძულის“ მფლობელიც, თუმცა არა კუნძულზე.
ლექსი
"ათი ინდიელი ბიჭი გაემართა სავახშმოდ, ცხრანი დარჩნენ, ერთი ლუკმამ დაახრჩო. იმ ცხრა ინდიელმა ბიჭმა ძილი გააბა, ერთმა ვერ გაიღიძა და დარჩა რვა. რვა ინდიელი ბიჭი დევონს გაემგზავრა მშვიდად, ერთმა თქვა, აქ დავრჩებიო და დარჩა შვიდი. შვიდი ინდიელი ბიჭი ერთად ჩეხდა მორებს, ექვსი დარჩა, ერთმა თავი გაიჩეხა ორად. ქვსმა ინდიელმა ბიჭმა საფუტკრეში ითამაშა, ერთი ბაზმა დანესტრა და მხოლოდ ხუთი დარჩა. ხუთმა ინდიელმა ბიჭმა სასამართლო გამართა, ერთი გაასამართლეს და ოთხი დარჩა ამათგან. ოთხმა ინდიელმა ბიჭმა ზღვაში შეცურა, ერთი წითელმა ქაშაყმა ჩაყლაპა, სამი დარჩა. სამმა ინდიელმა ბიჭმა სამხეცე არ დატოვა, ორი დარჩა, ერთი დათვმა დატოვა. ორი ინდიელი ბიჭი მზისგულს მიეფიცხა, ერთი დარჩა, ერთი მზეზე აშიშხინდა ფიცხლად. ერთმა ინდიელმა ბიჭმა ბევრი იდარდა, თავი ჩამოიხრჩო და აღარავინ დარჩა."
სქოლიო
კატეგორია:1939 წლის ბრიტანული რომანები კატეგორია:ფილმებად ადაპტირებული რომანები კატეგორია:აგათა კრისტის რომანები
Crassispira bridgesi
Crassispira bridgesi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სოვეტ გურჯისტანი
„სოვეტ გურჯისტანი“ („საბჭოთა საქართველო“) — აზერბაიჯანული გაზეთი, საქართველოს კომუნისტური პარტიის ცენტრალური კომიტეტის, საქართველოს სსრ უმაღლესი საბჭოსა და მინისტრთა საბჭოს ორგანო. გამოდიოდა თბილისში 1920 წლის მარტიდან კვირაში 3-ჯერ. 1920 წლიდან ერქვა „კომუნისტი“, 1922 — „იენი ფიქირი“ („ახალი აზრი“), 1927-1938 წლებში — „იენი ქენთი“ („ახალი სოფელი“). შემდეგ — „სოვეტ გურჯისტანი“. სხვადასხვა დროს გაზეთს რედაქტორობდნენ ბ. თალიბი, მ. ნასირი, მ. ჰუსეინოვი, მ. რასულზადე და სხვები. 1971 წლიდან — ს. სულეიმანოვი. გაზეთში თანამშრომლობდნენ ნ. ნარიმანოვი, ს. ორჟონიკიძე, ფ. მახარაძე, მ. ორახელაშვილი, სამედ ვურღუნი, ა. შარიფი, სულეიმან რუსტამი, მ. იბრაჰიმოვი, ი. აბაშიძე და სხვები. დაჯილდოებულია „საპატიო ნიშნის“ ორდენით (1972). ტირაჟი 40 ათასი (1984).
აშშ-ის ჯანდაცვის სააგენტოები
thumb|180px thumb|180px აშშ-ს ძირითადი ჯანდაცვის სააგენტოა PHS (Public Health Service) — ჯანდაცვის და ადამიანთა უფლებების დეპარტამენტის ნაწილი. PHS შეიქმნა კონგრესის აქტით, 1798 წლის 16 ივლისს, რათა შეექმნათ ამერიკელი მეზღვაურებისთვის კარგი პირობები. ამის შემდეგ მისი ფუნქციები ძალიან შეიცვალა. PHS-ს მართავს ჯანდაცვის მდივანი და აშშ-ის მთავარი სამხედრო ქირურგი.
PHS-ი აქვს რამდენიმე დანაყოფი - ალკოჰოლის, ნარკომანიის და გონებრივი დაქვეითების ადმინისტრაცია (ADAMHA), ეპიდემიური დაავადების კონტროლის კომისია, საჭმლის და ნარკოტიკების ადმინისტრაცია, ჯაბნრთელობის რესურსების და სერვისების ადმინისტრაცია და ნაციონალური ჯანმრთელობის ინსტიტუტი. PHS-ის ძირითადი ცენტრებია სამედიცინო სტატისტიკის ცენტრი და ჯანმრთელობის სერვისების კვლევისა და ჯანმრთელობის უზრუნველყოფის ცენტრი.
ADAMHA-ს ფუნქცია არის შეიმუშავოს ეფექტიური სტრატეგია ალკოჰოლიზმთან, ნარკომანიასთან და გონებრივ დაქვეითებასთან საბრძოლველად. მისი კომპონენტებია ალკოჰოლიზმისა და ნარკომანიის ინსტიტუტი და გონებრივი დაქვეითების ინსტიტუტი.
ეპიდემიური კონტროლის ცენტრი მდებარეობს ატლანტაში, ჯორჯია. PHS-ის ამ განშტოებას გააჩნია 9 ქვედივიზია: ეპიდემიური პროგრამის ოფისი, საერთაშორისო ჯანმრთელობის ოფისი, სალაბორატორიო ოფისი, პრევენციური ცენტრი, ჯანმრთელობის განვითარების ოფისი, ჯანმრთელობის სასწავლი ცენტრი, პროფესიული ჯანმრთელობის ცენტრი და ინფექციური დაავადებების ცენტრი.
ლურჯი პერიოდი
ლურჯი პერიოდი გარდამავალი დროითი მონაკვეთი პოლარულ დღეს და პოლარულ ღამეს შორის მაღალ განედებში, არქტიკის და ანტრაქტიკის რეგიონებში თებერვლის ბოლოდან მარტის ბოლომდე და აგვისტოს ბოლოდან სექტემბრის ბოლომდე. როდესაც მზე ბოლომდე არ არის ჩასული ჰორიზონტზე ან ბოლომდე არ არის ამოსული. ამ დროს ბუნებრივი განათება მკვეთრ სახასიათო ცისფერ-ლურჯ შეფერილობას იძენს. დამახასიათებელია პოლარული რეგიონებისთვის.
კატეგორია:დღე-ღამე
ლეგიონი „რუსეთის თავისუფლება“
მინი|ლეგიონ „რუსეთის თავისუფლების“ ლოგო ლეგიონი „რუსეთის თავისუფლება“ (Легион «Свобода России», Легiон «Свобода Росiї») — უკრაინის შეიარაღებული ძალების სამხედრო ქვედანაყოფი, რომელიც, უკრაინელი ოფიციალური პირების თქმით, ჩამოყალიბდა რუსი სამხედრო ტყვეებისა და მოხალისეებისგან, რომლებიც უკრაინაში გადავიდნენ უკრაინაში რუსეთის შეჭრის დროს. ასევე გამოცხადდა „რუსეთის თავისუფლების ლეგიონის სახალხო მოძრაობის“ შექმნა რუსეთის შიგნით დივერსიისა და სამოქალაქო წინააღმდეგობის განსახორციელებლად.
ლეგიონი არის უკრაინის შეიარაღებული ძალების ორი დივიზიიდან ერთ-ერთი, რომელიც ჩამოყალიბებულია რუსეთის ფედერაციის მოქალაქეებისგან. მეორე ასეთი ქვედანაყოფია რუსეთის მოხალისეთა კორპუსი, რომელიც შეიქმნა 2022 წლის აგვისტოში.
სქოლიო
კატეგორია:უკრაინა-რუსეთის ურთიერთობები კატეგორია:რუსი მოხალისეები უკრაინაში კატეგორია:რუსული სამხედრო დანაყოფები კატეგორია:რუსეთის შეჭრა უკრაინაში (2022)
პოდგორიცა
პოდგორიცა — მონტენეგროს უდიდესი ქალაქი და ამავდროულად დედაქალაქი.
პოდგორიცის მუნიციპალიტეტი მონტენეგროს ტერიტორიის 10.4%-ს მოიცავს და ქვეყნის მოსახლეობის 29.9% სწორედ აქ ცხოვრობს. პოდგორიცა წარმოადგენს მონტენეგროს ეროვნულ, კულტურულ, ეკონომიკურ და საგანმანათლებლო ცენტრს.
სახელი და ეტიმოლოგია
პოდგორიცა (Подгорица) სიტყვასიტყვით ითარგმნება როგორც ქვედა გორა.
მე-11 საუკუნემდე ქალაქს ბირზინიმიუნი ეწოდებოდა. შუა საუკუნეებში ცნობილი იყო როგორც რიბნიცა. სახელწოდება პოდგორიცა 1326 წლიდან გამოიყენებოდა. 1946-დან 1992 წლამდე ქალაქს ტიტოგრადი ეწოდებოდა იოსიპ ბროზ ტიტოს პატივსაცემად, რომელიც იუგოსლავიის პრეზიდენტი იყო 1953 წლიდან 1980 წლამდე.
ადრეული ისტორია
მარცხნივ|მინი|172x172პქ|ისტორიული ქალაქი დუკლია პოდგორიცა მნიშვნელოვანი ისტორიული გზების გზაგასაყარზე მდებარეობს. ახლოსაა მდინარეები: ზეტა, მორაჩა, სიიევნა, რიბნიცა, სიტნიცა, მარეზა.ახლოსაა ასევე ტბა სკადარი და ადრიატიკის ზღვა, რამაც შემდგომში ქალაქის კლიმატზე მოახდინა გავლენა. უძველესი დასახლებები ტერიტორიაზე ჯერ კიდევ ქვის ხანით თარიღდება.
რკინის ხანა ში მდ. ზეტასა და ბიელოპავლიჩის ველს შორის განთავსებული ტერიტორია ილირიული ტომების ლაბეატებისა და დოქტაელების მიერ იყო დაკავებული.
შუა საუკუნეები
მეხუთე საუკუნიდან ქალაქის ტერიტორიაზე გამოჩნდნენ პირველი სლავი და ობრები. დროთა განმავლობაში ახალი დასახლებების შენება დაიწყო. ახალ დასახლებას სახელი მდინარე რიბნიცას გამო ეწოდა. დასახლება პირველად ნახსენები იყო როგორც სერბეთის სამეფოს ნაწილი. რიბნიცას მნიშვნელობა განპირობებული იყო მისი მდებარეობით, როგორც აღმოსავლეთთან დამაკავშირებელი დასახლების.
სახელი პოდგორიცა პირველად ნახსენები 1326 წელს კოტორის არქივში დაცულ დოკუმენტში იყო. ქალაქი ეკონომიურად ძლიერი იყო, რომელიც მდებარეობდა რაგუსას სახელმწიფოსა და სერბეთს შორის. ქალაქი ასევე მდებარეობდა ნიკშიჩსა და ტრებინიეს დამაკავშირებელ გზაზეც. ამ ყველაფერმა შემდგომში ქალაქის განვითარება, ეკონომიკური ძალა, სამხედრო სიძლიერე და სტრატეგიული მნიშვნელობა განაპირობა.
ოსმალეთის იმპერია
ოსმალეთის იმპერიამ პოდგორიცა 1474 წელს დაიკავა. 1479 წელს ოსმალებმა პოდგორიცაში დიდი ციხესიმაგრე, რიბნიცა ააშენეს. 1474 წლის დასაწყისში ოსმალთა სულთნის ბრძანებით ქალაქის ტერიტორიაზე 5 000 მუსლიმი ჩაასახლეს (უმეტესად ალბანური და სლავური წარმოშობის). მარცხნივ|მინი|რიბნიცას ციხესიმაგრე
პეტროვიჩებისა და კარაჯორჯევიჩების მმართველობა
პირველი მსოფლიო ომი პოდგორიცის დინამიურად განვითარების დასასრულად მიიჩნევა. პოდგორიცა შემდგომში ჩერნოგორიის სამეფოს უდიდეს ქალაქად იქცა. 10 აგვისტოს, 1914 წელს ცხრა სამხედრო მოხელე და 13 მშვიდობიანი მოქალაქე მოკლეს ავსტო-უნგრულმა საჰაერო ძალებმა დაბომბვისას. ქალაქი შემდგომში სამჯერ კიდევ დაიბომბა 1915 წელს. პოდგორიცა ოკუპირებული იყო ავსტრია-უნგრეთის იმპერიის მიერ 1916-1918 წლებში.
პირველი მსოფლიო ომის დასრულების შემდეგ, 1918 წელს პოდგორიცა მთლიანად მონტენეგროსთან ერთად სერბეთის სამეფოს ნაწილი გახდა, და შეუერთდა იუგოსლავიის სამეფოს. ამ პერიოდისთვის ქალაქის მოსახლეობა დაახ. 14 000-ს შეადგენდა. მინი|216x216პქ|პოდგორიცას დაბომბვა მეორე მსოფლიო ომის დროს
მეორე მსოფლიო ომი
მეორე მსოფლიო ომის დროს პოდგორიცა 80-ჯერ დაიბომბა, პირველად 1941 წლის 6 აპრილს გერმანული ძალების მიერ. 1944 წლის 5 მაისსპოდგორიცა ამერიკის შეერთებული შტატების საჰაერო ძალებმა დაბომბა. დაბომბვისას დაიღუპა დაახლოებით 400-მდე მშვიდობიანი მოქალაქე. ბელგრადის მუზეუმის ინფორმაციით მეორე მსოფლიო ომმა პოდგორიცის 1691 მშვიდობიანი მცხოვრები შეიწირა
სოციალისტური იუგოსლავია
1946 წლის 12 ივლისს პოდგორიცას იოსიპ ბროზ ტიტო ესტუმრა. ტიტო ქალაქს სულ 15-ჯერ ესტუმრა. პირველი ვიზიტისას მან თქვა:  ",,პოდგორიცა განადგურებულია. ჩვენ მას ერთად ავაშენებთ, რადგან ეს ჩვენი ვალია.ჩენ ამით ვუპასუხებთ მსხვერპლს, რაც პოდგორიცამ ჩვენთვის გაიღო! ჩვენ ამას გავაკეთებთ, პირობას გაძლევთ ფედერალური მთავრობის სახელით' - იოსიპ ბროზ ტიტო, 12 ივლისი, 1946 წელი"1948 წლის 25 ივლისს, მონტენეგროს პარლამენტის ვიცე-პრეზიდენტმა, ანდრია მუგოშამ მიიღო კანონი, რომლის თანახმადაც სახელწოდება პოდგორიცა შეიცვალა სახელით ,,ტიტოვგრადი ''. იუგოსლავიის ,,სლუჟბენი სიაში  ქალაქის სახელწოდება შეცვლილად ,,ვ  -ს გარეშე, ტიტოგრადად ჩაიწერა.
მეოცე საუკუნის დასასრულს ტიტოგრადი აღიარებული იყო ყველაზე გამწვანებულ ქალაქად მთელს იუგოსლავიაში, ბანია-ლუკასთან ერთად. მარცხნივ|მინი|დამოუკიდებლობის მოედანი
უახლესი ისტორია
მონტენეგროს დამოუკიდებლობის რეფერენდუმის რეფერენდუმის მიხედვით, 2006 წლის მაისში პოდგორიცა მონტენეგროს ოფიციალური დედაქალაქი გახდა.
2008 წლის 13 ოქტომბერს პოდგორიცაში 10 000 ადამიანი აპროტესტებდა კოსოვოს დამოუკიდებლობის გამოცხადებას.
გეოგრაფია
პოდგორიცა მონტენეგროს ცენტრალურ ნაწილში მდებარეობს. ქალაქი მდიდარია წყლის რესურსებით. აღსანიშნავია ისიც, რომ ქალაქიდან 15 კილომეტრში, სამხრეთით მდებარეობს ტბა სკადარი. მდინარეები მორაჩა და რიბნიცა ქალაქს უშუალოდ კვეთენ ხოლო ზეტა,სიიევნა, სიტნიცა და მარეზა პოდგორიცადან არც თუ ისე შორს გაედინება. ქალაქის უდიდეს მდინარეს მორაჩა წარმოადგენს.
მონტენეგროს გეოგრაფიის მიუხედავად პოდგორიცა დაბლობზე, კონკრეტულად კი ზეტას დაბლობზე მდებარეობს, რომლის სიმაღლე ზღვის დონიდან მხოლოდ 40 მეტრია. ქალაქის გარშემო გორაკების შენიშვნა შესაძლებელია.
კლიმატი
კიოპენის კლიმატის კლასიფიკაციის მიხედვით პოდგორიცაში ნოტიო სუბტროპიკული კლიმატია. ქალაქი ადრიატიკის ზღვიდან 35 კილომეტრით ჩრდილოეთით მდებარეობს. დინარის მთიანეთი ზღვიდან წამოსული ჰაერისგან დამცავს წარმოადგენს, რითაც ქალაქის კლიმატი წარმოიქმნება.
კულტურა
პოდგორიცა მონტენეგროს მრავალი კულტურული ღონისძიებების ცენტრს წარმოადგენს. აქ მდებარეობს მონტენეგროს ეროვნული თეატრი, მუზეუმები და გალერეები. მონტენეგროს ეროვნული თეატრი არის ყველაზე ცნობილი და მნიშვნელოვანი თეატრი არა მხოლოდ პოდგორიცაში, არამედ მთელს მონტენეგროში.პოდგორიცა ცეტინიესგან განსხვავებით მუზეუმებით მდიდარი არ არის, თუმცა ქალაქში მაინც მდებარეობს აღსანიშნავი მუზეუმები: მარცხნივ|მინი|189x189პქ|მონტენეგროს ეროვნული მუზეუმი მარცხნივ|მინი|188x188პქ|პოდგორიცას მუზეუმი
მედია
პოდგორიცა მონტენეგროს მედია ცენტრს წარმოადგენს. აქ მდებარეობს მონტენეგროს საზოგადოებრივი მაუწყებლის (RTCG) ცენტრი. ასევე პოდგორიცაშივეა მონტენეგროს ყველაზე პოპულარული ტელევიზებიც. ქალაქის ადგილობრივი ტელევიზია მალე დაიწყებს მუშაობას.
სპორტი
ყველაზე პოპულარული სპორტის სახეობები ფეხბურთი და კალათბუთია. კალათბურთი პოპულარული მე-20 საუკუნის ბოლოსა და 21-ე საუკუნის დასაწყისში გახდა.
ფეხბურთს პოდგორიცაში დიდი ტრადიცია და ისტორია აქვს. განსაკუთრებით აღსანიშნავია ქალაქის კლუბი ბუდუჩნისტი. სწორედ ამ კლუბში დაიწყეს თამაში მსოფლიოში ცნობილმა პოდგორიცელმა ფეხბურთელებმა პრედრაგ მიატოვიჩმა და დეიან სავიჩევიჩმა.
ფრენბურთში წარმატებულები უმეტესწილად ქალები არიან. აღსანიშნავია ადგილობრივი გუნდი რომელიც წარმატებულად ასპარეზობს ევროპის ჩემპიონატზე.ბუდუჩნოსტი ყველაზე მნიშვნელოვანი პოდგორიცული კლუბია, რომლის სახელიც მომავალს ნიშნავს.
ქალაქში პოპულარულია ჭადრაკიც. სწორედ პოდგორიცაში დაიბადა ცნობილი მოჭადრაკე სლავკო დედიჩი.
სპორტული ღონისძიებებიდან აღსანიშნავია პოდგორიცას მარათონი. პოდგორიცამ 2009 წელს უმასპინძლა მსოფლიოს წყალბურთის ჩემპიონატის ფინალს.
დემოგრაფია
პოდგორიცა მონტენეგროში უდიდესი ქალაქია.მონტენეგროს მოსახლეობის თითქმის ერთი მესამედი სწორედ პოდგორიცაში ცხოვრობს. 2011 წლის მონაცემებით ქალაქში 185 937 ადამიანი ცხოვრობდა.
პოდგორიცას მოსახლეობის 48.73% მამაკაცია, 51.27% კი ქალი. მოსახლეობის საშუალო ასაკი 35.7 წელია. სერბული ენა ყველაზე გავრცელებული ენაა, ქალაქის მოსახლეობის 42.4% სწორედ ამ ენას მიიჩნევს მშობლიურ ენად. ჩერნოგორული ენა მშობლიურია მოსახლეობის 41.17%-სთვის. სხვა გავრცელებული ენები პოდგორიცაში არის ალბანური (5.53%) და აწინკნური (1.81%).
რელიგია
მინი|მეჩეთი პოდგორიცაში
მართმადიდებლობა უმეტესად სერბი და მონტენეგროელი მოსახლეობისგანაა განპირობებული.
მუსლიმები უმეტესად ალბანელები და ბოსნიელები არიან. ქალაქში განთავსებულია მცირე ზომის მეჩეთები.
განათლება
მარცხნივ|frameless მონტენეგროს უმაღლესი საგანმანათლებლო ცენტრები სწორედ პოდგორიცაში მდებარეობს. მონტენეგროს უნივერსიტეტი სწორედ ერთ-ერთ ასეთ ცენტრს წარმოადგენს, სადაც თორმეტი ფაკულტეტია.
უნივერსიტეტში განთავსებულია სამეცნიერო აღმოჩენიების ცენტრი რომელიც თავის მხრივ უცხო ენებს, ბიოტექნოლოგიას და ისტორიას მოიცავს.
მონტენეგროს მეცნიერებისა და ხელოვნების აკადემია პოდგორიცაშია და კულტურულ ორგანიზაციას წარმოადგენს.
ხმელთაშუაზღვის უნივერსიტეტი 2006 წელს დაარსდა პოდგორიცაში და ის პირველი კერძო უნივერსიტეტია. დღესდღეობით პოდგორიცაში საგანმანათლებლო დაწესებულებების რიცხვი გაიზარდა.
საზოგადოებრივი ტრანსპორტი
პოდგორიცაში საზოგადოებრივი ტრანსპორტი შედგება 11 ურბანული და 16 გარეუბნის ავტობუსის ხაზისაგან. ქალაქის საკუთრებაში არსებული AD Gradski saobraćaj (ეი დი გრადსკი საობრაჩაი) ერთადერთი საზოგადოებრივი სატრანსპორტო კომპანია იყო, რომელიც სახელმწიფოს საკუთრებაში იყო. 90 – იან წლებამდე შემოდიოდა კერძო გადამზიდავი კომპანიებიც. კომპანია გრადსკი საობრაჩაი გაკოტრდა 2001 წელს და მას შემდეგ ქალაქის ტერიტორიაზე მხოლოდ კერძო ავტობუსები მუშაობენ. მინი|სოზინას გვირაბი საზოგადოებრივ ტრანსპორტს კონკურენციას უწევს ძალიან პოპულარული დისპეტჩერიზებული ტაქსის მომსახურება. რეგულაციებმა და მკაცრმა კონკურენციამ ტაქსის სერვისები ძალიან ხელმისაწვდომი გახადა. პოდგორიკაში 20 – ზე მეტი ტაქსის კომპანია მუშაობს, რომლებიც 800-მდე მანქანას ფლობენ. 1040
გზები
პოდგორიცას მონტენეგროს ცენტრში მდებარეობა ხელს უწყობს ქალაქში სხვადასხვა სახის ტრანსპორტისა თუ სატრანსპორტო გზების არსებობას. მონტენეგროს გზები (განსაკუთრებით ის, რითაც პოდგორიცა უკავშირდება ჩრდილოეთ მონტენეგროს და სერბეთს), ჩვეულებრივ თანამედროვე ევროპული სტანდატრის გზებს წარმოადგენენ. მონტენეგროს ორივე მნიშვნელოვანი ჩქაროსნული ავტომაგისტრალი, ბარ-ბოლიარესა და ნუდო-ბოჟაის მაგისტრალები პოდგორიცას მახლობლად გადიან. ახლად აშენებულმა სოზინას გვირაბმა (4.2 კმ) პოდგორიცადან ბარამდე მოგზაურობა შეამცირა (მონტენეგროს მთავარი საზღვაო პორტი) 30 წუთამდე. ასევე, 2011 წელს აშენდა ახალი საგზაო შემოვლითი გზა, ქვეყნის ჩრდილოეთიდან სამხრეთის მიმართულებით, ქალაქის ცენტრიდან გასასვლელად, სატრანსპორტო მარშრუტების ამოღების მიზნით. ასევე დაგეგმილია სამხრეთ-დასავლეთის შემოვლითი გზა, რომლის მიზანია ქალაქის ბირთვიდან სატრანზიტო მანქანების გადატანა.
დაძმობილებული ქალაქები
პოდგორიცა დაძმობილებულია ქალაქებთან:
, ანკარა
, ბარი
, სკოპიე
პარტნიორი ქალაქები:
, ერევანი
გალერეა
მარცხნივ|მინი|971x971პქ
რესურსები ინტერნეტში
კატეგორია:მონტენეგროს ქალაქები კატეგორია:ევროპის დედაქალაქები
შიხანი
მინი|240პქ|იურაქთაუ მინი|240პქ|თორათაუ შიხანი — რელიეფში მკაფიოდ გამოსახული იზოლირებული ბორცვი, რომელსაც გააჩნია მოსწორებული ფერდობი და მწვერვალი. ტრანსვოლგისა და დასავლეთ ურალისპირეთში შიხანი წარმოადგენს ძველი ზღვიური აუზების რიფების ნარჩენს, რომელიც აგებულია კირქვებით. ხშირად შიხანი ვრცელდება მდინარეთა გასწვრივ, სადაც ამაღლებულია 150-200 მ-მდე.
ურალში შიხანებს უწოდებენ „კლდოვან მწვერვალიან მთებს“. ცნობილია მაგ., არაქულის შიხანები. შიხანი უნიკალური გეოლოგიური ბუნების ძეგლია. იგი ადგილობრივი ტერმინია.
ბაშკირეთში შიხანებს უწოდებენ ოთხ განმარტოებულ მთას: იურაქთაუს, ყუშთაუს, თორათაუსა და შახთაუს. აღნიშნული შიხანები ვრცელდება ქალაქ სტერლითამაქის სიახლოვეს. ქმნიან ვიწრო ჯაჭვს, რომლებიც მერიდიანული მიმართულებით გადაჭიმულია 20 კმ-ზე მდინარე ბელაიის გასწვრივ. ისინი დაკავშირებულია შიხანის აზევების დასავლეთ ნაწილთან.
სქოლიო
კატეგორია:რელიეფის ფორმები
I Ain't Mad at Cha
„I Ain't Mad at Cha“ — ამერიკელი რეპერ ტუპაკ შაკურის სიმღერა და სინგლი, ალბომიდან All Eyez on Me. იგი გამოვიდა 1995 წელს. სიმღერა ჩაიწერა ტუპაკის მიერ, ციხიდან გამოსვლის შემდეგ. სინგლი გამოიცა ტუპაკის გარდაცვალებიდან 2 დღის შემდეგ.
ისევე, როგორც ტუპაკის ბევრი სხვა სიმღერა, ეს კომპოზიციაც შეიცავს არანორმატიულ ლექსიკას, რის გამოც იკრძალებოდა მისი ტელეეთერში დემონსტრირება. ამის გამო, მუსიკალური ვიდეოს ვერსიაში უცენზურო სიტყვები ტექსტში ჩანაცვლებულია ალტერნატიული ფრაზებით, ხოლო მესამე სტროფი სრულიად განსხვავებული ტექსტით არის წარმოდგენილი.
სიმღერაში რეპერი საუბრობს მეგობრებზე, რომლებსაც ჯერ კიდევ მანამდე იცნობდა, სანამ სახელს გაითქვამდა. საგულისხმოა, რომ სინგლს დიდი პოპულარობა ხვდა წილად ბრიტანეთში - ჩარტში #13 ადგილის სახით.
CD
DRWCD5/854 843-2
12"
12 DRW5/854 843-1
აუდიოკასეტა
DRWMC5/854 842-4
კოგნიტური თერაპია
კოგნიტური თერაპია(CT) — (ლათ. cognitio- შემეცნება, ცოდნა) ფსიქოთერაპიის სახეობა, შემუშავებული ამერიკელი ფსიქოლოგის, აარონ ტემკინ ბეკის მიერ. ერთ-ერთი თერაპიული მიდგომა კოგნიტური ქცევითი თერაპიის(CBT) უფრო დიდ ჯგუფში, ახსნილი ბეკის მიერ 1960-იან წლებში. თერაპია დაფუძნებულია კოგნიტურ მოდელზე, რომელიც ამბობს, რომ აზრები, გრძნობები და ქცევა ერთმანეთთანაა დაკავშირებული და რომ ინდივიდებს შეუძლიათ სირთულეების დაძლევისა და მიზნების მიღწევისაკენ სწრაფვა, არასასურველი ან არაზუსტი აზროვნების, პრობლემური ქცევის და მტანჯველი ემოციების იდენტიფიცირებით და შეცვლით. ეს გულისხმობს ინდივიდუალურ მუშაობას თერაპევტთან რწმენის ტესტირებისა და შეცვლის უნარების განსავითარებლად, დამახინჯებული აზროვნების იდენტიფიცირების, სხვებთან სხვადასხვა გზით ურთიერთობისა და ქცევის შეცვლის მიზნით. კოგნიტური შემთხვევის კონცეპტუალიზაცია შემუშავებულია კოგნიტური თერაპევტის მიერ, როგორც გზამკვლევი ინდივიდის შინაგანი რეალობის გასაგებად, შესაბამისი ინტერვენციების შესარჩევად და შოკის — დისტრესის არეალების იდენტიფიცირებისთვის.
ისტორია
იმედგაცრუებული იყო გრძელვადიანი ფსიქოდინამიკური მიდგომებით, რომელიც დაფუძნებულია არაცნობიერი ემოციების გააზრებაზე, ბეკი მივიდა იმ დასკვნამდე, რომ გზა, რისი საშუალებითაც მისი პაციენტები აღიქვამდნენ და ანიჭებდნენ მნიშვნელობას ყოველდღიურ ცხოვრებას - პროცესი, რომელიც ცნობილია როგორც cognition - იყო თერაპიის გასაღები. ალბერტ ელისი მსგავს იდეებზე 1950-იანი წლებიდან მუშაობდა. მან თავის მიდგომას უწოდა ჯერ რაციონალური თერაპია(RT), შემდეგ რაციონალურ-ემოციური თერაპია(RET) და მოგვიანებით რაციონალურ-ემოციური ქცევითი თერაპია(REBT).
ბეკმა ახსნა თავისი მიდგომა წიგნში Depression: Causes and Treatment 1967 წელს. მან გააფართოვა თავისი ყურადღების არეალი და ჩართო შფოთვითი აშლილობები შემდეგ წიგნში Cognitive Therapy and the Emotional Disorders 1976 წელს. სხვა აშლილობები მოგვიანებით. მან ასევე გაამახვილა ყურადღება ფუძემდებლურ „schema“-ზე - ძირითადი გზები, რომლითაც ადამიანები ამუშავებენ ინფორმაციას საკუთარი თავის, სამყაროს ან მომავლის შესახებ.
ეს ახალი კოგნიტური მიდგომა შეეწინააღმდეგა იმ დროს გავრცელებულ ბიჰევიორიზმს, რომელიც ამტკიცებდა, რომ მენტალურ მიზეზებზე საუბარი არ იყო მეცნიერული ან მნიშვნელოვანი, და რომ სტიმულისა და ქცევითი რეაქციების შეფასება საუკეთესო გზა იყო ფსიქოლოგიის პრაქტიკაში. თუმცა, 1970-იან წლებში ფსიქოლოგიაში ზოგადი „კოგნიტური რევოლუცია“ მოხდა. გაერთიანდა ქცევის მოდიფიკაციის ტექნიკა და კოგნიტური თერაპიის ტექნიკა, რამაც საფუძველი ჩაუყარა კოგნიტურ ქცევით თერაპიას. მიუხედავად იმისა, რომ კოგნიტური თერაპია ყოველთვის მოიცავდა ზოგიერთ ქცევის კომპონენტს, ბეკის მიდგომის დამცველები ცდილობდნენ შეენარჩუნებინათ და დაემკვიდრებინათ მისი მთლიანობა, როგორც კოგნიტური ქცევითი თერაპიის განსხვავებული, სტანდარტიზებული ფორმა, რომელშიც კოგნიტური ცვლა არის ცვლილების მთავარი მექანიზმი.
კოგნიტური თერაპიის გარკვეული ასპექტების წინამორბედები იდენტიფიცირებულები არიან ანტიკურ ფილოსოფიურ ტრადიციებში, განსაკუთრებით სტოიციზმში. მაგალითად, ბეკის დეპრესიის მკურნალობის თავდაპირველ სახელმძღვანელოში ნათქვამია: „კოგნიტური თერაპიის ფილოსოფიური საწყისები შეიძლება აღმოჩნდეს სტოიკოს ფილოსოფოსებში“.
ამ საკითხზე პოპულარობის ზრდამ განაპირობა, კოგნიტური თერაპიის არაკომერციული აკადემიის, Academy of Cognitive Therapy შექმნა, კოგნიტური თერაპევტების აკრედიტაციისთვის, წევრებისთვის ფორუმის შესაქმნელად, რათა გაეზიარებინათ კვლევები და ინტერვენციები და ესწავლებინათ საზოგადოებისთვის კოგნიტური თერაპიისა და მასთან დაკავშირებული ფსიქიკური ჯანმრთელობის საკითხების შესახებ.
საფუძველი
მაგალითი, თუ როგორ მუშაობს კოგნიტური თერაპია: სამსახურში შეცდომის დაშვების შემდეგ, ადამიანმა შეიძლება დაიჯეროს: „უსარგებლო ვარ და სამსახურში ვერაფერს ვაკეთებ სწორად.“ შემდეგ იგი ფოკუსირებას მოახდენს შეცდომაზე (რომელსაც ის ამტკიცებს, რომ მისი რწმენა სიმართლეა), და მისი აზრები "უსარგებლო" ყოფნის შესახებ, დიდი ალბათონით, ნეგატიურ ემოციებს გამოიწვევს (იმედგაცრუება, სევდა, უიმედობა). ამ აზრებისა და გრძნობების გათვალისწინებით, მან შეიძლება დაიწყოს სამსახურში გამოწვევების თავიდან აცილება, რაც დაუდასტურებს, რომ მისი რწმენა სიმართლეა. შედეგად, ნებისმიერი ადაპტაციური რეაქცია და შემდგომი კონსტრუქციული შედეგები ნაკლებად სავარაუდო ხდება და მან შეიძლება კიდევ უფრო მეტი ყურადღება გაამახვილოს მის მიერ დაშვებულ შეცდომებზე, რაც ემსახურება თავდაპირველი აზროვნების განმტკიცებას. თერაპიაში ეს მაგალითი ცნობილია, როგორც თვითშესრულებული წინასწარმეტყველება ან „პრობლემის ციკლი“. ამ ხერხით მკურნალობის შემთხვევაში თერაპევტისა და პაციენტის ძალისხმევა მიმართული იქნება ერთად იმუშაონ ამ ციკლის შესასწავლად და შესაცვლელად.
ადამიანები, რომლებიც მუშაობენ კოგნიტურ თერაპევტთან, ხშირად იყენებენ ფიქრისა და რეაგირების უფრო მოქნილ გზებს, უსვამენ საკუთარ თავს კითხვას, არის თუ არა მათი აზრები სრული სიმართლე და ეხმარება თუ არა ეს აზრები მათ მიზნების მიღწევაში. აზრები, რომლებიც არ შეესაბამება ამ აღწერას, შეიძლება ჩანაცვლდეს უფრო ზუსტით ან გამოსადეგით, რაც გამოიწვევს პოზიტიურ ემოციებს, სასურველ ქცევას და მოძრაობას პიროვნების მიზნებისკენ. კოგნიტური თერაპია იყენებს უნარების გამომუშავების მიდგომას, სადაც თერაპევტი ეხმარება ადამიანს დამოუკიდებლად ისწავლოს და შეითვისოს ეს უნარები, საბოლოოდ კი „საკუთარი თერაპევტი გახდეს“.
კოგნიტური მოდელი
კოგნიტური მოდელის შექმნა მოყვა აარონ ბეკის მიერ ჩატარებული კვლევას დეპრესიაში ფსიქოლოგიური პროცესების ასახსნელად. იგი ყოფს გონებრივ რწმენას სამ დონეზე:
2014 წელს შემოგვთავაზეს კოგნიტური მოდელის განახლება, რომელსაც ეწოდა Generic Cognitive Model(GCM). GCM არის ბეკის მოდელის განახლება, რომელიც გვთავაზობს ფსიქიკური აშლილობების დიფერენცირებას მათი დისფუნქციური რწმენის ბუნების მიხედვით. GCM მოიცავს კონცეპტუალურ მუშაობას და კლინიკურ მიდგომას ფსიქიკური აშლილობის საერთო კოგნიტური პროცესების გასაგებად, სპეციფიკური აშლილობების უნიკალური მახასიათებლების დაზუსტებისას.
ფსიქოპათოლოგიის კოგნიტური თეორიის შესაბამისად, CT შექმნილია იმისთვის, რომ იყოს სტრუქტურიზებული, დირექტიული, აქტიური და დროში შეზღუდული. მიზნად ისახავს იდენტიფიცირებას, რეალობის ტესტირებას, დამახინჯებული კოგნიციის და ძირეული დისფუნქციური რწმენის გამოსწორებას.
კოგნიტური რესტრუქტურიზაცია (მეთოდები)
კოგნიტური რესტრუქტურიზაცია მოიცავს ოთხ საფეხურს:
არსებობს ავტომატური აზრების(ATs) ექვსი ტიპი:
სხვა ძირითად ტექნიკებში აგრევე შედის:
სოკრატული დაკითხვა
სოკრატული კითხვები არის არქეტიპული კოგნიტური რესტრუქტურიზაციის ტექნიკა. ამ ტიპის კითხვები შექმნილია დაშვებების გამოსაწვავად: "რა შეიძლება იყოს სიტუაციის სხვა ახსნა ან თვალსაზრისი? რატომ მოხდა ეს?" "რა ეფექტი აქვს ამის ფიქრს ან დაჯერებას? რა შეიძლება იყოს სხვაგვარად აზროვნების და ამ რწმენის მიტოვების ეფექტი?" "წარმოიდგინე კონკრეტული მეგობარი/ოჯახის წევრი იმავე სიტუაციაში ან რომ ისინიც ასე უყურებენ სიტუაციას, რას ეტყოდი მათ?"
სოკრატული კითხვების მაგალითებია:
მცდარი ვარაუდები
მცდარი ვარაუდები ემყარება „კოგნიტურ დამახინჯებებს“, როგორიცაა:
სქოლიო
კატეგორია:ფსიქოთერაპია
საკოპალიანო
საკოპალიანო — მცირე სამოურავო ისტორიული ლეჩხუმის ტეტიტორიაზე. ლეჩხუმის სათავადოს შემადგენელი ნაწილი. მოიცავდა დღევანდელი ლუხვანოს თემს (ქვედა ლუხვანო, ზედა ლუხვანო, ზარაგულა) და ქვედა ცაგერის თემის ნაწილს (ჭალისთავი). არსებობდა XV-XVIII სს ში. განადგებდა კოპალიანების საგავრეულო. ცენტრი ინაცვლებდა პოლიტიკური სიტუაციის შესაბამისად ლუხვანო-ზარაგულას შორის. გამორჩეული იყო მეურნეობის წარმოებით და სამხედრო პოტენციალით. მუდმივ მზადყოფნაში ჰყავდა 150 კარგად შეიარაღებული და აღჭურვილი მებრძოლი და სამი ათ ფუთიანი ზარბაზანი. გაუქმდა XVIII საუკუნის ბოლოს.
ლიტერატურა
კატეგორია:იმერეთი კატეგორია:ლეჩხუმი კატეგორია:სამეგრელო
894
თარიღი უცნობია
*
ოტორონჯია
ოტორონჯია (ყოფილი კირქლუქი), სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (სომხური ათარის თემი), კოდორის ქედის სამხრეთ ბორცვიან მთისწინეთში. ზღვის დონიდან 380 მ, ოჩამჩირიდან 45 კმ. 2008 წლიდან ოკუპირებულია რუსეთის ფედერაციის მიერ.
სითილარაბი
სითილარაბი — თბილისის საამიროს ამირა 1068-1080 წლებში. ბაგრატ IV-მ ალფ-არსლანის საქართველოში მეორედ ლაშქრობის შემდეგ დაიკავა თბილისი და სამმართველოდ გადასცა დმანელ სითილარაბს, თბილისის ამირათა ნათესავს. სავარაუდოდ სითილარაბიც ჯაფარიანთა დინასტიის წარმომადგენელი იყო. მისი ამირობა გაგრძელდა დიდი თურქობის დაწყებამდე.
ოტორონჯია
სქოლიო
კატეგორია:სომხური ათარის თემის სოფლები
სითილარაბი
ლიტერატურა
კატეგორია:თბილისის ამირები
Crassispira brujae
Crassispira brujae — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
ლატგალელები
thumb|200px|ლატგალელების დროშალატგალელები (latgalieši) — ლატვიის ისტორიულ-კულტურული ოლქის ლატგალიის მოსახლეობა. საერთო რაოდენობა 150-დან 400 ათასამდე. ლაპარაკობენ ლატვიური ენის ზემო ლატვიურ დიალექტზე. ლატგალელები ლატგალების შთამომავლები არიან. ტერმინი „ლატგალელები“ ლიტერატურაში იხმარება XX საუკუნის დასაწყისიდან. ლატგალელები ძველთაგანვე განსაკუთრებით მჭიდრო ურთიერთობაში იყვნენ სლავებთან, რამაც ასახვა პოვა მათ ყოფასა და კულტურაში. განსაკუთრებული ისტორიული პირობების გამო ლატგალელებმა მატერიალურ და სულიერ კულტურაში შეინარჩუნეს თავისებური ელემენტები. მორწმუნეთა უმრავლესობა კათოლიციზმის მიმდევარია.
ლიტერატურა
კატეგორია:მსოფლიოს ხალხები
კარდინალი (ფრინველი)
კარდინალი (Cardinalis cardinalis) — ფრინველი ბეღურასნაირთა რიგისა. მისი სხეულის სიგრძე 20 სმ აღწევს. აქვს მსხვილი, კონუსისებური ნისკარტი, თავზე — ქოჩორი, გავრცელებულია ჩრდილოეთ ამერიკის სამხრეთ ნაწილში, ცენტრალურ და სამხრეთ ამერიკის ჩრდილოეთ ნაწილში. ბინადრობს ტყეებსა და ბაღებში. სახელწოდება მამლის წითელი (კარდინალის მანტიისფერი) შეფერილობის გამო მიიღო. დედალი მურა ფერისაა. დებს 3-4 კვერცხს, კრუხობს 2 კვირამდე. კარდინალი იკვებება მწერებით, მცენარეებით, მცენარეთა თესლითა და მარცვლებით.
ლიტერატურა
კატეგორია:ბეღურასნაირნი
სტოში
სტოში (Isla Stosch) — კუნძული წყნარ ოკეანეში, ჩილეს სანაპიროსთან, პატაგონიის არქიპელაგში, შედის ჩილეს მაგალიანესი და ჩილეს ანტარქტიკის რეგიონში. მისი ფართობია 357 კმ².
პარინაკოტა
პარინაკოტას ყველაზე დრამატული ამოფრქვევა მოხდა 8000 წლის წინ, როდესაც ამოიფრქვა 6 კმ³. მოცულობის ლავა. ამ ლავამ ჩაკეტა ადგილობრივი ჩამდინარე წყლები, რის შედეგადაც წარმოიქმნა ჩუნგარის ტბა.
ვულკანი მდებარეობს სახამისა (ბოლივია) და ლაუკის (ჩილე) ეროვნული პარკების საზღვარზე.
რესურსები ინტერნეტში
კატეგორია:ბოლივიის ვულკანები კატეგორია:ჩილეს ვულკანები
ჯონ მაჰონი
ჯონ მაჰონი (John Mahoney) — ინგლისელი მსახიობი. თეატრალური კარიერა დაიწყო 1977 წელს. 1980წლიდან გადავიდა კინოში. აქვს მირებული 200-ზე მეტ ფილმში, სატელევიზიო შოუსა და სპექტაკლში.
რესურსები ინტერნეტში
კატეგორია:ინგლისელი მსახიობები კატეგორია:დაბადებული 1940
Seal (1994 წლის ალბომი)
Seal (იგივე Seal II) — მუსიკოს სილის მეორე სტუდიური ალბომი. იგი გამოვიდა 1994 წელს, ლეიბლებზე ZTT/Sire Records.
სქოლიო
კატეგორია:სილის ალბომები კატეგორია:1994 წლის ალბომები კატეგორია:ალბომები ტრევორ ჰორნის პროდიუსერობით კატეგორია:ZTT Records-ის ალბომები კატეგორია:Sire Records-ის ალბომები კატეგორია:Warner Music Group-ის ალბომები
მეტაბოლიზმი
thumb|[[ადენოზინტრიფოსფორმჟავას სტრუქტურა, ერთ-ერთი მთავარი ნივთიერება ენერგიის სინთეზში]] მეტაბოლიზმი (μεταβολή — „გარდაქმნა, გადაქცევა“) — ქიმიური რეაქციები, რომელიც ხდება ცოცხალი არსების ორგანიზმში. ეს პროცესი ორგანიზმებს საშუალებას აძლევს გაიზარდნონ და გამრავლდნენ, თავიანთი სტრუქტურა შეინახონ და აღადგინონ, და უპასუხონ გარემოს ზემოქმედებებს. ჩვეულებრივ მეტაბოლიზმი იყოფა ორ ჯგუფად: კატაბოლიზმად და ანაბოლიზმად.
რესურსები ინტერნეტში
კატეგორია:ქიმიური რეაქციები
Crassispira callosa
Crassispira callosa — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
გიორგი ლომაია
გიორგი ლომაია (დ. 8 აგვისტო, 1979, თბილისი) — ქართველი ვეტერანი ფეხბურთელი, რომელიც მეკარის პოზიციაზე თამაშობდა. გიორგის ძმა, დავით ლომაია ასევე ფეხბურთელია.
ადრეული წლები
ახალგაზრდული წლები გიორგიმ საფეხბურთო კლუბ მთვარის გლობუსში გაატარა.
საკლუბო
2007 წელს გერმანიის მეორე ბუნდესლიგის კლუბ იენის „კარლ ცაისში“ გადავიდა. ამ გუნდში მის გარდა კიდევ 4 ქართველი: ილია კანდელაკი, გიორგი სეთურიძე, გიორგი ონიანი და რევაზ ბარაბაძე ირიცხებოდა. აქ მან კარგად მოიკიდა ფეხი და ერთ–ერთი საუკეთესო სეზონი ჩაატარა, თუმცა იმ სეზონში „კარლ ცაისი“ მეორე ბუნდესლიგას დაემშვიდობა და ლომაიამაც კარიერა უკრაინაში, ლვოვის „კარპატში“ განაგრძო.
2008 წელს გიორგი ლომაია საქართველოში დაბრუნდა, ჯერ იყო რუსთავის „ოლიმპი“, შემდეგ თბილისის „ლოკომოტივი“, 2009 წლის ზაფხულიდან კი აზერბაიჯანულ ბაქოს „ინტერის“ ღირსებას იცავს.
სანაკრებო
გიორგო ლომაიას სანაკრებო დებიუტი 1998 წელს, ესტონეთის ეროვნულ ნაკრებთან გამართულ შეხვედრაში შედგა. მაშინ ნაკრებს ვლადიმერ გუცაევი წვრთნიდა, სწორედ მან შეამჩნია ახალგაზრდა, პერსპექტიული მეკარე და ამხანაგურ თამაშში გამოსცადა. გიორგიმ ნაკრებში რეგულარული თამაში 2002 წელს დაიწყო. მის კარიერაში ერთ–ერთი საუკეთესო სანკრებო მატჩი იყო რუსეთთან, რომელიც ქართველმა ფეხბურთელებმა მალხაზ ასათიანის ერთადერთი გოლის წყალობით მოიგეს. ამ მატჩის მოგებაში დიდი წვლილი შეიტანა სწორედ გიორგი ლომაიამ.
ნაკრებში ალენ ჟირესის მწვრთნელობის დროს ლომაიას თითქმის არ ეძლეოდა ნაკრებში თამაშის შანსი, რადგანც მის ადგილს ვეტერანი აკაკი დევაძე იკავებდა.
2006 წლის შემოდგომაზე ლომაია კვლავ დაბრუნდა ეროვნულ ნაკრებში. სწორედ ამ ერთ–ერთ თამაშში, მსოფლიოს ჩემპიონ იტალიელებთან დაუშვა შეცდომა, რომელიც ქართველებს გოლის ფასად დაუჯდათ. ზუსტად ერთი წლის შემდეგ, ისევ იტალიასთან დაშვებული შეცდომის გამო საქართველოს ნაკრების მაშინდელმა მწვრთნელმა კლაუს ტოპმიოლერმა ნაკრებიდან მოკვეთა.
2008 წელს სათამაშოპრაქტიკააღდგენილი ლომაია ისევ დავრუნდა ნაკრებში. ამ დროის უდავოდ გამორჩეული შეხვედრა იყო კვიპროსელ ფეხბურთელებთან, რომელშიც ქართველები მარცხს სწორედ ლომაიამ გადაარჩინა.
რესურსები ინტერნეტში
კატეგორია:დაბადებული 1979 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:თბილისის მერანის ფეხბურთელები კატეგორია:თბილისის ლოკომოტივის ფეხბურთელები კატეგორია:მოსკოვის სპარტაკის ფეხბურთელები კატეგორია:ხიმკის ფეხბურთელები კატეგორია:იენის კარლ ცაისის ფეხბურთელები კატეგორია:ლვივის კარპატის ფეხბურთელები კატეგორია:რუსთავის მეტალურგის ფეხბურთელები კატეგორია:ბაქოს ინტერის ფეხბურთელები კატეგორია:საქართველოს ნაკრების ფეხბურთელები კატეგორია:დაბადებული 8 აგვისტო
ტირიონ ლანისტერი
300px|მინი ტირიონ ლანისტერი (Tyrion Lannister) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ეკრანიზაციაში მის როლს ასრულებს ბრიტანელი მსახიობი პიტერ დინკლიჯი.
თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. ტირიონი არის ერთ-ერთი უმდიდრესი და ძლევამოსილი „ლანისტერების ოჯახის“ წევრი. იგი ფიგურირებს წიგნებში: „სატახტოთა თამაში“ (1996), „მეფეთა ჯახი“ (1998), „ხმლების ქარიშხალი“ (2000), ხოლო ცენტრალური პერსონაჟია წიგნებისა: „ნადიმი ყვავებისთვის“ (2005), „ცეკვა დრაკონებთან“ (2011) და „ზამთრის ქარები“ (2020).
ტირიონი წარმოდგენილია როგორც მდიდარი და ძლიერი ტაივინ ლანისტერის, მეფის ყოფილი მარჯვენა ხელის, და ჯოანა ლანისტერის მესამე და უმცროსი შვილი, რომელიც მშობიარობისას გარდაიცვალა. ტირიონის უფროსი და, სერსეი, ვესტეროსის დედოფალი მეფე რობერტ ბარათეონთან ქორწინების გამო, ხოლო სერსეის ტყუპისცალი, ჯეიმი, არის სამეფო დაცვის ერთ-ერთი მცველი. აღწერილია, როგორც შეუხედავი რაინდი, არაფორმირებული ჯუჯა სხვადასხვა ფერის თვალებით, მწვანე და შავი, ტირიონს აქვს ლანისტერის თეთრ-ქერა თმა, მაგრამ აქვს რთული ურთიერთობა ოჯხის წევრებთან.
პიტერ დინკლიჯმა ამ როლით მოიპოვა ემის სპეციალური ჯილდო დრამატულ სერიალში შესრულებული მეორეხარისხოვანი როლისთვის, ისევე, როგორც ოქროს გლობუსი სერიალში მეორეხარისხოვანი როლისთვის.
რესურსები ინტერნეტში
კატეგორია:სატახტოთა თამაში კატეგორია:ყინულისა და ცეცხლის სიმღერის პერსონაჟები
ლატგალიის მაღლობი
ლატგალიის მაღლობი — მაღლობი ლატვიის სამხრეთ-აღმოსავლეთ ნაწილში, მდინარეების დაუგავის, დუბნის, მალტისა და რეზეკნეს აუზებში. სიმაღლე 289 მეტრამდე. უმთავრესად აგებულია დევონური მერგელებითა და დოლომიტებით. ზედაპირზე განვითარებულია მორენულ-თიხოვანი, ძველტბიური და ფლუვიოგლაციალური ნალექები, რელიეფი ბორცვიანია. არის 600-ზე მეტი ტბა. ლატგალიის მაღლობი დაფარულია წიწვოვანი (ნაძვი, სოჭი) და შერეული ტყით. განვითარებულია ტურიზმი.
ლიტერატურა
კატეგორია:ლატვიის გეოგრაფია
ინგებორგ ბახმანი
ინგებორგ ბახმანი (დ. 25 ივნისი, 1926 — გ. 17 ოქტომბერი, 1973) — ავსტრიელი პოეტი და მწერალი.
ქართულ ენაზე თარგმნილია მისი რომანი „მალინა“.
ბიოგრაფია
ბახმანი კარინტიაში, ქალაქ კლაგენფურტში, ოლგა და მატიას ბახმანების ოჯახში დაიბადა. მისი მამა სკოლის მასწავლებელი და ავსტრიის ნაციონალური სოციალისტური პარტიის ერთ-ერთი პირველი წევრი იყო. ბახმანს ჰყავდა და, იზოლდა და ძმა, ჰეინცი.
ბახმანმა ინსბრუკისა და ვენის უნივერსიტეტებში ფილოსოფია, ფსიქოლოგია და გერმანული ფილოლოგია შეისწავლა. 1949 წელს მან ვენის უნივერსიტეტში ფილოსოფიის დოქტორის ხარისხი მიიღო. მისი სადისერტაციო ნაშრომის სათაური იყო „მარტინ ჰაიდეგერის ეგზისტენციალური ფილოსოფიის კრიტიკული შეფასება“.
სწავლის დასრულების შემდეგ ბახმანმა მოკავშირეთა მიერ ოკუპირებულ რადიოსადგურში Rot-Weiss-Rot სცენარისტად და რედაქტორად დაიწყო მუშაობა. ეს სამუშაო მას, როგორც ზომიერი შემოსავლით უზრუნველყოფდა, ასევე თანამედროვე ლიტერატურულ სიახლეებთან წვდომის საშუალებასაც აძლევდა. რადიოსადგურში მისი პირველი რადიოდრამები დაიდგა.
ბახმანის ლიტერატურულ კარიერას ხელი შეუწყო ჰანს ვეიგელთან და ჯგუფი 47-ის სახელწოდებით ცნობილ ლიტერატურულ დაჯგუფებასთან ურთიერთობამ. 1953 წელს მან პოეტური კრებულისთვის „Die gestundete Zeit“ ჯგუფი 47-ის ჯილდო მოიპოვა.
1953 წელს ბახმანი იტალიაში, რომში, გადავიდა, სადაც მომდევნო წლები ლექსების, ესეების, მოხრობების და ჰანს ჰენზთან ერთად ოპერების ლიბრეტოების წერას დაუთმო, რამაც მას მალევე საერთაშორისო ცნობადოება და არაერთი ჯილდო მოუტანა. 1958-1963 წლების პერიოდში ბახმანი დროგამოშვებით მაქს ფრიშთან ერთად ცხოვრობდა. მისი 1971 წლის რომანი „მალინა“ ფრიშის 1964 წლის რომანისადმი „ვიქნები თუნდაც განტენბაინი“ პასუხად ითვლება. მომდევნო წლებში ბახმანი ალკოჰოლიზმითა და ნარკოდამოკიდებულებით იტანჯებოდა. მისმა ერთ-ერთმა მეგობარმა ამის შესახებ ისაუბრა:"„აბების მიმართ მისმა ძლიერმა დამოკიდებულებამ შოკში ჩამაგდო. დღეში ალბათ 100 ცალს იღებდა, რადგან მისი ნაგვის ურნა სავსე იყო ცარიელი კოლოფებით. საშინლად გამოიყურებოდა, ფერმკრთალ ცვილის ფიგურას გავდა და მთელი სხეული სისხლჩაქცევებით ჰქონდა დაფარული. მაინტერესებდა, რას შეიძლება გამოეწვია ეს. შემდეგ, როცა დავინახე, რომ ხელზე დაცემულ სიგარეტის ფერფლს ყურადღება არ მიაქცია, მივხვდი, რომ მისი დამწვრობების მიზეზი სიგარეტი იყო. უზომო რაოდენობით აბების მიღებამ იგი ტკივილის მიმართ უგრძნობი გახადა.“"
მწერლობა
ბახმანის სადოქტორო დისერტაცია ჰაიდეგერის ეგზისცენციალიზმის მიმართ მის იმედგაცრუებას გამოხატავს, რომელიც ლუდვიგ ვიტგენშტაინის მიმართ ინტერესმა ჩაანაცვლა. მისმა ლოგიკურ-ფილოსოფიურმ ტრაქტატმა ბახმანის ენებთან ურთიერთობაზე მნიშვნელოვანი ზეგავლენა იქონია. სიცოცხლის პერიოდში ბახმანს მხოლოდ ორი პოეტური კრებულით იცნობდნენ, ესენია „Die gestundete Zeit“ და „Anrufung des Grossen Bären“.
ბახმანის ლიტერატურული შემოქმედების ძირითადი თემებია პირადი საზღვრები, ჭეშმარიტების მიღწევა და ენის ფილოსოფია. მისი არაერთი ნაშრომი ომისშემდგომ საზოგადოებაში ქალთა გადარჩენისთვის ბრძოლას ასახავს. მწერალი აგრეთვე ეხება იმპრიალიზმისა და ფაშიზმის ისტორიას, კერძოდ, თანამედროვე საზოგადოებაში იმპერიალისტური იდეების არსებობის უარყოფას. ბახმანის ნაწარმოებებში ხშირად ვხვდებით ფაშიზმის თემას. რომანში „Der Fall Franza“ მწერალი წერს, რომ ფაშიზმი 1945 წელს არ მომკვდარა და 1960-იანი წლების გერმანულენოვან საზოგადოებაში ადამიანურ ურთიერთობებში, კერძოდ ქალთა მიმართ მამაკაცთა ძალადობაში, კვლავაც არსებობს. გერმანიაში XIX საუკუნის დასასრულს და XX საუკუნის დასაწყისში ქალთა უფლებების მხრივ მიღწეული ყველა შედეგი 1930-იან წლებში ფაშისტების ნაცისტურმა რეჟიმმა გააუქმა. ბახმანის შემდგომ ქალთა პერსპექტივიდან ომისშემდგომი ფაშიზმის ასახვა სხვა მწერლებმაც დაიწყეს, მათ შორის არიან ანა სეგერსი, ილზე აიხინგერი, ინგებორგ დრევიცი და კრისტა ვოლფი.
ბახმანი თავისი შემოქმედებით მოწინავე ხაზს იკავებდა იმ ავსტრიელ ქალ მწერალთა რიგებში, რომლებმაც საკუთარ პირად ცხოვრებაში პოლიტიკური რეალობები აღმოაჩინეს, რომელთაგანაც გათავისუფლებას ცდილობდნენ. ბახმანისა და სხვა ავსტიელი მწერლების, მათ შორის ბარბარა ფრიშმუტის, ბრიჯიტ შვეიგერისა და ანა მიტგუჩის, ნამუშევრები გერმანიაში ფართო მასშტაბით ქვეყნდებოდა. ასევე პოპულარობით სარგებლობდნენ ავსტიელი კაცი მწერლები, მათ შორის იოზეფ ვინკლერი და პიტერ ტურინი, რომლებიც სოციალიზაციის ტრამული გამოცდილებების შესახებ წერდნენ. ხშირად ამ ავტორების წიგნებს ცნობილი გერმანული გამომცემლობებში აქვეყნებდნენ. 1973 წელს ბახმანის სიკვილის შემდეგ, გერმანიაში ავსტიული ლიტერატურის ტრადიცია თომას ბერდჰარდმა, პეტერ ჰანდკემ, ელფრიდე იელინეკმა და სხვა მწერლებმა განაგრძეს.
სქოლიო
კატეგორია:დაბადებული 1926 კატეგორია:დაბადებული 25 ივნისი კატეგორია:გარდაცვლილი 17 ოქტომბერი კატეგორია:გარდაცვლილი 1973 კატეგორია:ავსტრიელი პოეტები კატეგორია:ავსტრიელი ესეისტები კატეგორია:XX საუკუნის ავსტრიელი ქალი მწერლები კატეგორია:გერმანულენოვანი პოეტები კატეგორია:ავსტრიელი ფილოსოფოსები კატეგორია:გეორგ ბიუხნერის პრემიის მფლობელები
კადმოსი
კადმოსი (Κάδμος) — ძველბერძნულ მითოლოგიაში — ფინიკიის მეფე აგენორის და ტელაფასას (ან, ფერეკიდეს თანახმად არგიპას ), ევროპის ძმა. ტიფონთან ბრძოლისას დაეხმარა ღმერთებს. . როდოსში ლინდიის ათენას მსხვერპლი შესწირა. . კადმოსთან გადმოსული არაბები კუნძულ ევბეაზე დასახლდნენ..
სქოლიო
კატეგორია:ბერძნული მითოლოგია
სერანო
სერანო ( Isla Serrano) აგრეთვე ცნობილი როგორც პატარა ველინგტონის კუნძული — კუნძული წყნარ ოკეანეში, ჩილეს სანაპიროსთან, პატაგონიის არქიპელაგში, შედის ჩილეს მაგალიანესი და ჩილეს ანტარქტიკის რეგიონში. მისი ფართობია 1063 კმ². ხშირად, ანტარქტიკაში მდებარე ლავუაზიეს კუნძულს შეცდომით ეძახიან ასევე სერანოს კუნძულს.
რესურსები ინტერნეტში
კატეგორია:ჩილეს კუნძულები
მაუნტ-გამბირი
მაუნტ-გამბირი (Mount Gambier) — ქალაქი ავსტრალიაში. მდებარეობს ქვეყნის სამხრეთ-აღმოსავლეთ ნაწილში, სამხრეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 25 199 ადამიანს, ავსტრალიის ქალაქებს შორის მოსახლებობის მიხედვით ამ ქალაქს 50-ე ადგილი უკავია. მოსახლეობის საშუალო სიმჭიდროვე კმ²-ზე შეადგენს 943,78 ადამიანს. ქალაქის ფართობია 26,7 კმ². მაუნტ-გამბირი 450 კილომეტრითაა დაცილებული შტატის ადმინისტრაციულ ცენტრ ადელაიდას, ხოლო მელბურნს 435 კილომეტრით. მაუნტ-გამბირთან მდებარეობს ორი ტბა ლურჯი ტბა და ვალეის ტბა, ტბები მოქცეულია გამბირის მთაზე, ეს ტერიტორიები ქალაქისთვის მნიშვნელოვანი ტურისტული ობიექტებია. მაუნტ-გამბირიდან 15 კილომეტრში მდებარეობს ორი შტატის სამხრეთი ავსტრალიის და ვიქტორიის ოფიციალური საზღვარი. ქალაქი დაარსდა 1854 წელს. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების საშუალო წლიური მაჩვენებელი შეადგენს 708.3 მმ-ს.
სქოლიო
კატეგორია:სამხრეთ ავსტრალიის ქალაქები
ავსტრალიის ლიბერალური პარტია
ავსტრალიის ლიბერალური პარტია (ლიბერალები), ავსტრალიის ნაციონალურ პარტიასთან (ნაციონალები) კოალიციაში, არის ორიდან ერთ-ერთი უმთავრესი პოლიტიკური პარტია ავსტრალიაში. იგი დააარსა სერ რობერტ მენზისიმ 1944 წელს. ამჟამად ლიბერალი ლიდერია ტონი ებოტი. ლიბერალებისა და ნაციონალების კოალიცია დღესდღეობით ავსტრალიაში ოპოზიციას წარმოადგენს.
რესურსები ინტერნეტში
კატეგორია:ავსტრალიის პოლიტიკური პარტიები კატეგორია:1944 წელს დაარსებული პოლიტიკური პარტიები
მატანოს ტბა
მატანოს ტბა (Danau Matano) — ტექტონიკური წარმოშობის ტბა ინდონეზიაში, კუნძულ სულავესზე, ზღვის დონიდან 382 მ სიმაღლეზე. ფართობი 164,1 კმ². უდიდესი სიღრმე 590 მ. ინდონეზიის უღრმესი ტბა. მრავალი სახეობის ენდემური ფლორისა და ფაუნის ადგილსამყოფელია. სიღრმეებში წყალი უჟანგბადოა, თავისუფალია სულფატებისაგან, თუმცა მდიდარია რკინით. ტბაში გვხვდება მწვანე გოგირდოვანი ბაქტერიების პოპულაციები.
რესურსები ინტერნეტში
კატეგორია:ინდონეზიის ტბები
895
თარიღი უცნობია
*
Toss It Up
„Toss It Up“ — ამერიკელი რეპერ ტუპაკ შაკურის სიმღერა და სინგლი, ალბომიდან The Don Killuminati: The 7 Day Theory, რომელიც მან მაკაველის სახელით გამოსცა. სინგლი გამოვიდა 1996 წელს.
სიმღერა ჩაწერილია დუეტის K-Ci & JoJo მონაწილეობით. მასში გამოიყენება ჯეიმზ ბრაუნის Blind Man Can See It-ის ნაწყვეტი.
სქოლიო
კატეგორია:ტუპაკ შაკურის სიმღერები კატეგორია:1996 წლის სიმღერები
ბაუნგონი
ბაუნგონი (ოფიციალურად ბაუნგონის მუნიციპალიტეტი; Lungsod sa Baungon; Bayan ng Baungon) ― მეორე კლასის მუნიციპალიტეტი ბუკიდნონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 37 111 ადამიანს შეადგენს. მოიცავს ბარანგაის.
Crassispira carbonaria
Crassispira carbonaria — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კოლუმბიო
კოლუმბიო (ოფიციალურად კოლუმბიოს მუნიციპალიტეტი; Lungsod sa Columbio; Bayan ng Columbio) ― პირველი კლასის მუნიციპალიტეტი სულთან-კუდარათის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 33 527 ადამიანს შეადგენს. მოიცავს 16 ბარანგაის.
სქოლიო
კატეგორია:სულთან-კუდარათის მუნიციპალიტეტები
საქართველოს მედიის გაერთიანება
ჰოლდინგი „საქართველოს მედიის გაერთიანება“ დაფუძნებულია შპს „ჰოლდინგი საქართველოს ინდუსტრიული ჯგუფის“ მიერ 2006 წელს. „ჰოლდინგი საქართველოს მედიის გაერთიანება“ ახორციელებს „საქართველოს ინდუსტრიული ჯგუფის“ საკუთრებაში არსებული მედია საშულებების წილების მართვას.
„GMI ჰოლდინგი“ მართავს შემდეგი კომპანიების წილებს:
კატეგორია:საქართველოს კომპანიები კატეგორია:საქართველოს მასმედია
პრატი
პრატი (Isla Prat) - კუნძული წყნარ ოკეანეში, ჩილეს სანაპიროსთან, პატაგონიის არქიპელაგში, შედის ჩილეს აისენის რეგიონის შემადგენლობაში. მისი ფართობია 762 კმ.კვ.
იხილეთ აგრეთვე
კატეგორია:ჩილეს კუნძულები
ქაბალა
ქაბალა (აზერბაიჯანული: Qəbələ, Гәбәлә; ლეზგიური: :Кьвепеле, ქვეპელე, قوه‌په‌له‌, ასევე ცნობილი როგორც გაბალა, ყაბალა, კაბალაკა, კაბალაკი), ქალაქი აზერბაიჯანის რესპუბლიკაში და ქაბალას რაიონის დედაქალაქი. მუნიციპალიტეტი შედგება ქალაქ გაბალასა და სოფელ კიუსნატისგან. ეს ქალაქი ადრე ცნობილი იყო როგორც კუტკაშენი, მაგრამ აზერბაიჯანის რესპუბლიკის დამოუკიდებლობის შემდეგ ამ ქალაქს სახელი გადაერქვა და გაბალა დაერქვა ძველი კავკასიის ალბანეთის დედაქალაქის პატივსაცემად. არქეოლოგიური ტერიტორია, სადაც ალბანეთის ყოფილი დედაქალაქი მდებარეობდა ქაბალადან სამხრეთ- დასავლეთით, 20 კილომეტრში მდებარეობს.
ისტორია
VI საუკუნემდე ყაბალა იყო კავკასიის ალბანეთის დედაქალაქი. XV საუკუნემდე ყაბალა დიდი სავაჭრო ცენტრი იყო. XVI საუკუნეში ქალაქი დაანგრია სეფიანთა იმპერიამ.
საბჭოთა კავშირის დაშლის შემდეგ, გაბალაში მასობრივი მშენებლობები დაიწყო. დაანგრიეს საბჭოთა პერიოდში აშენებული ათასობით შენობა, რომ მის ადგილზე პარკები და ბაღები აეშენებინათ. გაუმჯობესდა ქალაქის დასუფთავება, მოვლა-პატრონობა და ნაგვის შეგროვება, და ეს სერვისები ახლა დასავლეთ ევროპის სტანდარტებს შეესაბამება. ქალაქი დინამიურად იზრდება.
2013 წელს გაბალაში მოეწყო თურქეთის საბჭოს სამიტი. 2013 წელს ქალაქი გამოცხადდა დამოუკიდებელ სახელმწიფოთა თანამეგობრობის კულტურულ დედაქალაქად, აზერბაიჯანისა და რეგიონის ისტორიაში დიდი წვლილის შეტანის გამო.
გეოგრაფია
ქალაქის გეოგრაფიულმა მდგომარეობამ და მთიანმა რელიეფმა დიდი გავლენა მოახდინა რთული კლიმატური პირობების ჩამოყალიბებაზე, მდინარის ქსელის სიმკვრივეზე და ნიადაგ-მცენარეული საფარის სიმდიდრეზე. გაბალის რეგიონის რელიეფურმა და ნოტიო კლიმატურმა პირობებმა განაპირობა რეგიონში მდინარის სქელი ქსელის ჩამოყალიბება. ქალაქის მდინარეები მოიცავს მტკვრის (კურას) აუზის მარცხენა შენაკადებს.
ქალაქი მდიდარია წაბლისა და თხილის ხეებით. მდიდარია რაიონის ფლორა და ფაუნა. ტყეებში გვხვდება ირმისა და მთის ტურები, გარეული ღორი, კურდღელი, დათვი, მგელი, მელა და მრავალი ფრინველი - ხოხობი, როჭო, ფრანკოლინი და ა.შ. ამის გამო ქალაქი მრავალი მონადირის ყურადღებას იქცევს.
ეკონომიკა
მინი|249x249პქ|გაბალას არქეოლოგიური ძეგლი გაბალას ეკონომიკა ნაწილობრივ სოფლის მეურნეობაზე, ნაწილობრივ კი - ტურისტულ ინდუსტრიაზეა დაფუძნებული. განვითარებულია მრეწველობაც, რომელიც ძირითადად კვების პროდუქტების წარმოებაზე, თამბაქოსა და აბრეშულის დამზადებაზეა ორიენტირებული. ქალაქის მთავარი მწარმოებელი კომპანიები მონაწილეობენ ინჟინერიაში, მშენებლობაში და საკვების წარმოებაში. ასევე არსებობს საფორტეპიანო ქარხანა "ბელტმანი", რომლის ფორტეპიანოების მწარმოებელია ჰანს ლეფერინიკი - იოჰან ბელტმანის შვილიშვილი, რომელმაც 1901 წელს მსგავსი ბიზნესი ნიდერლანდების სამეფოშიც დააარსა. რაიონში ფუნქციონირებს სხვადასხვა ქარხნები, მაგალითად წვენის ქარხანა და თხილის ქარხანა. მარცხნივ|მინი|290x290პქ|გაბალენდი გაბალა ტურისტული დანიშნულების ადგილია გაზაფხულის კლიმატის, მთიანი ლანდშაფტისა და მრავალფეროვანი ფაუნის შერწყმის გამო. აქ ბევრი მსოფლიო კლასის სასტუმრო და კურორტია, რომელთა უმეტესობა კაფკაზის ქსელის ნაწილს წარმოადგენს. რეგიონის ბუნებრივი კლიმატური პირობები ქმნის შესაძლებლობებს რეგიონში როგორც ზაფხულის, ასევე ზამთრის ტურიზმის განვითარებისათვის. გაბალას ჩრდილოეთი მხარე მოიცავს კავკასიონის მთიანეთის სამხრეთ კალთებს, ცენტრალური ნაწილი ალაზან-ჰაფტარანის ველს, სამხრეთ ნაწილი აჯინოჰურის ზეგანის ნაწილია. გარდა ამისა, ამ რეგიონში მდებარეობს რესპუბლიკის უმაღლესი მთის მწვერვალი - ბაზარდუზუს მთა (4466 მეტრი).
ასევე გაბალაში მდებარეობს იედი გოზელის ჩანჩქერი. სახელწოდება ნიშნავს "შვიდი ლამაზმანს" დაცემის შვიდი ეტაპის გამო, მაგრამ ასევე ასახავს ნიზამი განჯავის კლასიკურ ისტორიას. ჩანჩქერი, რომელიც ვანდამის დასავლეთით მდებარე ტყეებში მდებარეობს, ძალიან პოპულარულია ტურისტებისთვის და ყოველწლიურად ათასობით ადამიანი სტუმრობს მას.
ქალაქში არის გასართობი პარკი "გაბალენდი", სადაც შესაძლებელია ციგურაობა და ბერძნული სტილის თეატრით ტკბობა,ეს პარკი აშენდა სპეციალურად გარე კონცერტებისთვის. გაბალას ასევე აქვს რამდენიმე სავაჭრო ცენტრი. გაბალაში მდებარეობს ტუფანდაგის სათხილამურო კომპლექსი, რომელიც აზერბაიჯანის საუკეთესო სათხილამურო კურორტადაა შეფასებული. ის ასევე ერთ – ერთი ყველაზე მთავარია მთელს კავკასიაში. კომპლექსი დღეში 3000-მდე ადამიანს ემსახურება.
სქოლიო
კატეგორია:შაქი-ზაქათალის რეგიონის ქალაქები
არქანჯელო კორელი
thumb|200px|right|არქანჯელო კორელი არქანჯელო კორელი (დ. 17 თებერვალი, 1653, რავენა, იტალია — გ. 8 იანვარი, 1713, რომი) — ბაროკოს ეპოქის იტალიელი მევიოლინე და კომპოზიტორი.
მას დიდი წვლილი მიუძღვის ვიოლინოზე შესრულების განვითარებაზე. მისი სავიოლინო ნაწარმოებები შესულია კამერული მუსიკის ისტორიაში. იგი თავისი დროის კომპოზიტორებისგან განსხვავებით, ინსტრუმენტული მუსიკის კომპონირებით შემოიფარგლება. მის შემოქმედებაში შედის სავიოლინო კონცერტები და სონატები.